Oltin vodiyda keskin o‘zgarishlar sodir bo‘ldi

Oxirgi yillardagi natijalar bilan maqtana olmayotgan farg‘onaliklar keskin qarorlar qabul qilishdi. Avvalroq tarkibni bir nechta futbolchilar tark etgandi. Ana endi navbat bosh murabbiy almashtirishga keldi.  Kuni kecha “Neftchi” bosh murabbiyi etib Toshkentning “Paxtakor” sobiq jamoasi ustozi Murodjon Ismoilov tayinlandi. 3-yanvar, kunning ikkinchi yarmidayoq yeng shimarib ishga kirishdi.

Aniqrog‘i, Ismoilov birinchi mashg‘ulotini o‘tkazdi. Mashg‘ulotda ishtirok etgan futbolchilar:
Darvozabonlar: G‘ayrat Hasanov, Xislat Chilmatov, Farrux Turdaliyev, Sardor Qobuljonov.Himoyachilar: Dilyorbek Irmatov, Vyacheslav Ponamaryov, Iqbol Boboxonov, Devid Oniya, Shavkat Raimqulov.
Yarim himoyachilar: Baxtiyor Yoqubov, Sanjar Asqaraliyev, Mirzakamol Kamolov, Saydullo Rahmatov, Ma’ruf Murodov, G‘ulomhaydar G‘ulomov.
Hujumchilar: Nosir Otaqo‘ziyev, Otabek Haydarov, Umid Qodirov, Otabek Zokirov, Otabek Isroilov.
Shavkat Raimqulov, Devid Oniya, Sardor Qobuljonov, Jahongir Mehmonov bilan shartnoma imzolandi.
Ertangi mashg‘ulotda Ro‘zimboy Ahmedov, Aleksandr Shadrin, Jahongir Mehmonov, Maksimilian Fomin qatnashishi kutilmoqda.
Sal avval OAVda Igor Taran “Neftchi” bilan shartnoma imzolagani haqida xabarlar tarqalgandi. Aslida esa kecha Igor Taran Toshkentga qaytib kelgan. Ma’lum bo‘lishicha hali bitim imzolanmagan. Muzokaralar davom etmoqda.
Shuningdek, o‘tgan mavsumni “So‘g‘diyona”da o‘tkazgan Ma’ruf Murodov bilan bir yillik bitim imzolangan.